হ্যাঁ, আমাদের পিছনে অনেক বড় শক্তি আছে। বিরাট বিশাল শক্তি আছে। অসম্ভব, অসীম শক্তি আছে। এত বড় শক্তি পেছনে না থাকলে আমরা এই বিশ্বজোড়া অন্যায়ের বিরুদ্ধে জীবনেও দাঁড়াতে পারতাম না। আমাদের কি আছে? কিচ্ছু নেই। সমাজে আমাদেরকে কেউ চেনে না। আমাদের কোনো পরিচিতি নাই, আমরা সাধারণ পরিবারের লোক সবাই। আমাদের তেমন অর্থনৈতিক সামর্থ্যও নাই। গরিব নিঃস্ব লোক সবাই। আমরা দাঁড়িয়েছি এই পশ্চিমা বস্তুবাদী সভ্যতা দাজ্জালের বিরুদ্ধে, ধর্মব্যবসার বিরুদ্ধে, অসত্যের বিরুদ্ধে, এই পাহাড় পরিমাণ অন্ধকারের বিরুদ্ধে। যমুনা নদীর স্রোতকে উল্টে দেয়ার মতো প্রায় অসম্ভব কাজ নিয়ে আমরা দাঁড়িয়েছি। আমাদের পিছনে এই বিরাট শক্তি হলেন মহান রাব্বুল আলামিন। যিনি সমস্ত কিছু সৃষ্টি করেছেন, যিনি একটি অণু পরমাণু থেকে বিশ্বজগত সৃষ্টি করেছেন। যিনি কুন শব্দ দিয়ে সব কিছু সৃষ্টি করেন এবং যিনি একদিন সমস্ত কিছু ধ্বংস করে দিবেন। যিনি প্রত্যেকটা মানুষের মনকে নিয়ন্ত্রণ করেন, তিনি আমাদের সঙ্গে আছেন। আল্লাহ ভরসা, হাসবুন আল্লাহ নিশ্চয় আমাদের বিজয় সুনিশ্চিত। এত বড় শক্তি আমাদের সঙ্গে আছে, আমরা কাউকে পরোয়া করি না। এজন্য বলি আমরা বলি কোর’আনের ভাষায় যত পারো ষড়যন্ত্র করো আমাদেরকে বিরাম দিয়ো না।